
Cazanul de la Gundestrup (Danemarca) și simbolurile 
sale 
 
de Conf. Univ. dr. George V Grigore 
 
Cazanul de la Gundestrup (sau „Vasul de la Gundestrup”) este 
un vas de argint, bogat decorat, datat ca fiind din secolul I î.Hr. și 
plasat la sfârșitul perioadei La Tène.A fost descoperit în 1891 într-o 
turbărie de lângă cătunul Gundestrup, Himmerland, din Danemarca. 
Acest vas se găsește acum în Muzeul Național al Danemarcei de 
la Copenhaga (având o replică în Muzeul Național din Irlanda de 
la Dublin, și mai multe în Franța, cum ar fi cea de la „Musée galo-
Romain de Fourvière” la Lyon sau cea de la „MAN” (Musée 
d'archéologie nationale) la Saint Germain-en-Laye). Vasul reprezintă 
cea mai mare piesă din argint, descoperită în Europa, care datează din 
epoca fierului (diametru: 69 cm; înălțime: 42 cm). În ciuda faptului că 
a fost descoperit în Danemarca, încă se mai dezbate originea lui 
celtică sau tracică, luându-se în considerare modul de execuţie, 
metalurgia şi simbolistica utilizată.La scurt timp de la descoperirea lor 
în 1891, plăcile cu reliefuri ale cazanului de la Gundestrup (Iutlanda, 
Danemarca) au fost comparate cu multealte creaţii iconografice în 
metal preţios din perioada elenistică/republicană târzie (în regiunile 
mediteraneene), respectiv din perioada târzie La Tène (în 
Barbaricum). Printre numeroasele analogii (falerele din insula Sark, 
falerele de la Stara Zagora, Helden sau Oberaden, falerele de 
provenienţă vest-anatoliană păstrate la Muzeul Louvre ş.a.), au fost 
evocate şi reliefurile în metal preţios din tezaurele Daciei preromane. 
Totodată, în dezbaterile dedicate originii meşterilor care au realizat 
cazanul de la Gundestrup, a fost evocată şi posibila lor provenienţă 
balcanică.Întrucât „Cazanul Rynkeby” se presupune a fi fost fabricat 
prin sec. I î.Hr. în Europa de nord sau centrală, Olmsted susţine că 

„Cazanul Gundestrup”, ca şi „Cazanul Rynkeby”, îşi are originea în 
perioada La Tène III.Conceptul iconografic al plăcilor exterioare - 
aranjament de busturi umane în jurul cazanului - a fost adesea 
comparat cu acela al cazanului Rynkeby şi al „vasului-calendar Bavai” 
din Belgia, cu toate că se presupune că acesta din urmă este ulterior 
cazanului; se presupune că aparţine perioadei romane timpurii. 
Recent, Bergquist şi Taylor sugerează că aranjamentul de busturi 
umane ar putea indica originea sud-estică, deoarece şi în sud-estul 
Europei sunt dispuse chipuri umane în jurul vaselor. Ei mai notează că 
se observă adesea busturi de oameni în toreutica stilului tracic târziu. 
Așa apar chipuri umane „rotitoare” (repetitive) pe un vas de aur din 
Tezaurul tracic (geții sudici) descoperit la Panaghiuriște (Bulgaria). 
Cazanul Gundestrup” – deși are o denumire „casnică”, este în 
adevăr o adevărată mare bijuterie. Acest artefact - capodoperă este 
compus aproape în întregime din argint, dar există, de asemenea, o 
cantitate substanțială de aur utilizată pentru aurire, staniu utilizat la 
lipirea plăcilor interioare şi exterioare, dar şi sticlă, folosită pentru 
accentuarea ochilor figurinelor.Tehnicile utilizate în prelucrarea 
argintului din care este confecţionat cazanul sunt necunoscute lumii 
celtice, dar sunt în concordanță cu renumele tracilor privind 
prelucrarea tradiţionalei foi din argint. Scenele descrise nu sunt 
exclusiv tracice, dar anumite elemente ale compoziției, motive 
decorative, și teme ilustrate (cum ar fi liniile şerpuitoare cu care au 
fost decorate coarnele figurinelor umane şi animale) sugerează 
originea tracică (getică). Deși cazanul a fost descoperit în Danemarca 
în anul 1891, aceasta nu pare a fi danez (sau este al strămoșilor 
vechilor dani (daci) ce au colonizat nordul Europei după ce s-au retras 
ghețarii). Curatorii muzeului danez sunt convinşi că acesta a fost 
confecţionat în antichitate, de fapt, undeva pe teritoriul Bulgariei sau 
României. Oricine l-ar fi creat - probabil între anii 150 - 50 î.Hr., cu 
toate că, de asemenea, este o presupunere - acest meşter şi-a desfăşurat 
activitatea la granițele dintre lumea celtică și cea a tracilor (dar și celții 

și tracii sunt seminții ale marelui Pom al Vieții al Geților de Aur 
primordiali ce au colonizat întreaga Europă, după ultimul cataclism 
planetar).Una dintre plăci prezintă o figură masculină purtând coarne, 
similară „Marelui Vrăjitor” din peştera Trois Freres (Franța), amplasat 
într-o poziție centrală. Este vorba de „Omul Cerb” (ce apare în postura 
de „Stăpânul animalelor”), cel ce duce pe mai departe Pomul Vieții 
(Sarabul Terrei). În simbolistica zisă „păgână” și în zilele noastre în 
alaiul „mascaților” ce vin în zilele dintre Crăciun (crăcile, ca și „ram”- 
uri) și Anul Nou („zilele zeilor”, sau „zilele pentru nimic”) apare și 
Cerbul (pe lângă Capră, Moși, Babe, Brezaie, etc.). În Religia Vechea 
Pământeană Valaho – Egipteană a Geților de Aur primordiali mitul 
Cerbului Sarabha (cel cu opt picioare, ce „calcă” în două tărâmuri) 
este unul important. Cerbul apare ca purtător al Pomului Vieții în 
coarnele sale (pe care le schimbă peridic, așa cum lumile se succed în 
timp). Sarabha apare pe Cupele clepsidră ale Marii Uitări getice 
descoperite la Agighiol, Porțile de Fier și Rogozen (Bulgaria), dar și 
pe coifurile din argint aurit ale principilor geți. În Peştera Trois-Freres 
din sudul Franţei, o pictură cu o vechime de aproximativ 15-16.000 de 
ani prezintă pe „Marele Vrăjitor”, un om cu cap de cerb purtând mari 
ramuri de coarne, cu faţă de bufniţă, urechi de lup şi barbă de capră 
sălbatică; braţele se termină cu gheare de urs şi o lungă coadă de cal îi 
atârnă la spate. Şamanul, atingând extazul prin intermediul dansului, 
le cere zeilor binecuvântarea, adică succesul la vânătoare (sau acceptă 
elementele noii creații ce vor veni odată cu noul timp, cu noua lume – 
a.s.v. zeii ca animale, asemănătoare religiei egiptene și elementelor 
zise „păgâne” din creștinism – Vechea Religie Pământeană Valaho - 
Egipteană).Se pare de altfel că preoţii geţi, ca şi druizii la celţi, erau 
impresionanţi meşteri ai magiei. Apropierea între preoţii geto-dacilor 
şi druizii celţilor s-a făcut încă din antichitate. Origene (filosof, teolog 
şi scriitor grec (circa 185-253), în lucrarea sa „Philosophumena”) 
sublinia – într-o povestire cu iz legendar – că Zamolxis s-ar fi dus în 
lumea celtică (după moartea maestrului său), într-o misiune de 
apostolat. Se face astfel o legătură directă între concepţia religioasă a 

celţilor şi doctrina pitagoreică, transmisă acestora prin intermediul lui 
Zamolxis. Alimentate de la aceeaşi sursă, doctrinele filosofico-
religioase ale celţilor şi geto-dacilor suferă comparaţii. Personajul aflat 
pe imaginile cazanului aflat în cercetare în mâna dreaptăţine un „torc” 
(„inel” mare pentru gât, confecţionat dintr-o singură bucată – 
simbol=încheierea unui ciclu, care „ne strânge de gât” – final de 
lume), iar cu mâna stângă strânge de cap un șarpe (simbol al celui ce 
se mușcă singur de coadă – încheierea unui ciclul Uroborus). În partea 
stângă se află un cerb ale cărui coarne sunt foarte asemănătoare cu 
cele ale figurii umane. „Omul Cerb” este un fel de NOE, salvator și 
ocrotitor al tuturor speciilor de pe acestă planetă (administrator, până 
la venirea „Zeului cel mare cu securea în spinare” =Zamolxis, pandant 
cu Thor, care dă cu ciocanul și sparge lumea în bucăți). Încadrând 
scena, sunt reprezentate alte figuri canine, feline și de bovine (ca în 
marea Arcă a lui Noe), precum și o figură umană călărind pe un pește 
sau delfin, semn al Potopului Planetar prin care vom trece (ruperea 
„apelor” Mamei Gravide Cerești ce aduce noua creație), simbol al 
„Fiului de rege” (Zeu Delfin) = Timpul cel nou (Iisus-ul), Lumea cea 
nouă care va veni. Peștele-delfin mai apare și pe Sfinxul ce este 
amplasat în jos, de la Cabana Babele, spre Valea Ialomiței, în Munții 
Bucegi. Între coarnele cerbului și ale Omului-Cerb, dar şi în spaţiile 
dintre figurine, este reprezentată „planta vieţii”, identificată cu viţa de 
vie (sau Iedera, verde întotdeauna).Modul în care a fost reprezentată 
„planta vieţii” este similar celui în care, între secolele IV î.Hr. - I e.n., 
aceasta a fost reprezentată pe discurile din fier descoperite în Cetatea 
dacică de la Piatra Roşie, pe coifurile princiapre getice din argint sau 
argint aurit descoperite la Peretu, Agighiol şi Porțile de Fier, dar şi pe 
brăţările şi fibulele dacice din aur şi argint.În interiorul vasului, pe 
placa de bază, este amplasat un disc pe care se află figurat un taur 
(Taurul Apis?) având în frunte rozeta spiralată - simbol derivat pentru 
reprezentarea discului solar. Vitalitatea şi fertilitatea masculină a 
taurului îl asociază cu soarele şi reînvierea.Discul este decorat în 
întregime cu „planta vieţii”.„Fundul” cazanului, unde se odihnește 

Taurul ceresc, având în frunte „rozeta” timpului solar are semnificația 
sa. Stând pe loc El fixează Pământul. În spatele său apare Cavalerul 
danubian cu sabia în mână, apărând Neamul Omenesc, dar în față 
apare Dragonul, gata de a mușca (imaginea Sfântului Gheorghe de 
mai apoi). Mithraismul fixa Lumea actuală prin uciderea taurului. 
Viața este doar drumul prin Labirintul în care viețuiește Minotaurul.  
Rozeta solară mai apare în fruntea taurului pe piesele din Tezaurul de 
la Craiova, pe Ceasul solar de la Cumpăna, pe Rhytonul de la Poroina, 
etc. Dar cel mai important element reprezentat pe vasul din argint este 
stindardul de luptă al geto-dacilor –cel numit și „draco” - sau dragonul 
cu cap de lup. Acesta, umflat de un vânt mare şi astfel şuierând ca şi 
stârnit de mânie, lăsând să fluture în vânt coada amplă - după cum îl 
descrie Ammianus Marcelinus în lucrarea „Rerum gestarum”, este 
prezent într-o scenă de luptă de pe acest vas (cu ocazia intrării 
triumfale în Roma a lui Constantin cel Mare „s-au strâns în jurul 
draconilor, legaţi cu vârfurile aurite şi ferecate în pietre strălucitoare 
ale suliţelor, umflaţi de un vânt mare şi astfel şuierând ca şi stârniţi 
de mânie, lăsând să fluture în vânt cozile ample”).Dragonul dacic este 
reprezentat cu fălcile deschise - ocrotind luptătorii pregătiţi să înfrunte 
duşmanul - similar reprezentărilor de pe Columna lui Traian (Roma – 
Italia), sau Arcul de Trumf al lui Galeriu de la Salonic (Grecia).Pe 
unul dintre scuturile din fier ornamentale (disc din fier) descoperite în 
Cetatea dacică Piatra Roşie (secolele II î.e.n. – I e.n) apara zimbrul ca 
simbol pandant bourului – taurului ceresc. Între picioarele sale apare 
un simbol al Pomului Vieții (reluat repetitiv pe marginea discului), iar 
deasupra sa apare Draconul dacic, sub formă de „frunză – păstaie” ce 
aduce cu sine semințiile pământului, acesta fiind cu gura închisă (nu 
mușcă). Este un simbol vegetal – animal, așa cum apar și simbolurile 
plantă-animal de pe friza de acant cu capete de lup ce înconjoară 
Biserica Omului (Monumentul Triumfal) de la Adamclisi. Stindardul 
dacic mai apare pe „Ludovisi Battle Sarcophagus” (250-260 e.n.), 
aflat la „Museo Nazionale Romano-Palazzo Altemps”, din Roma. În 
dreapta sus apare acest dracon dacic, cu gura deschisă. Un alt exemplu 
6 
 
avem în Chester (Anglia), la „Grosvenor Museum”, unde pe o stelă 
din piatră apare în basorelief un călăreţ dac (Cavaler Danubian) 
purtând dragonul dacic, posibil luptând în trupele romane: „Călăreţii 
romani înaintează având diferite insigne, nu numai romane dar şi 
scitice, pentru ca incursiunile lor să aibă înfăţişări mai variate şi 
totodată să fie mai înfricoşătoare. 
Insignele scitice le alcătuiesc nişte balauri de mărime proporţională 
cu aceea a prăjinilor de care sunt legaţi. Se fac din bucăţi de pânză de 
diferite culori, cusute laolaltă. Balaurii aceştia au capul şi întregul 
trup până la coadă ca al şerpilor. Vicleşugurile acestea au fost 
născocite pentru ca balaurii să apară cât mai înspăimântător.Când 
caii stau pe loc nu poţi vedea nimic mai mult decât bucăţi de pânză de 
diferite culori care atârnă în jos. Când însă caii pornesc, aceşti 
balauri se umflă din pricina aerului, semănând grozav cu fiarele şi 
şuierând din pricina mişcării puternice, deoarece aerul îi străbate cu 
putere. Aceste insigne nu numai că fac plăcere ochilor, dar folosesc 
chiar pentru a putea fi deosebiţi cei ce dau năvală şi pentru ca 
rândurile călăreţilor să nu se încurce”.Scena de luptă de pe Cazanul 
de la Gundestrup este divizată orizontal de simbolul Pomului Vieţii 
(iederă; viță de vie) care astfel, prin funcţia sa de regenerare, transferă 
o parte din energia protectoare asupra luptătorilor, eliberându-i de 
teama morţii şi insuflându-le astfel încrederea în nemurire.Pe vasul 
din argint sunt reprezentate şi instrumente de suflat dacice, care, 
probabil, aveau acelaşi rol ca si dragonul dacic: suflând în ele, 
produceau sunete care înfiorau pe duşmani, încurajând, în schimb, pe 
luptătorii daci. Aceste instrumente sunt reprezentate în mod identic pe 
Columna lui Traian. Diferenţa constă în faptul că pe columnă, 
instrumentele sunt reprezentate aruncate printre armele dacice stânse 
în grămezi, ca ofrande zeului Marte, în timp ce pe vasul din argint, 
instrumentele sunt utilizate de soldaţii daci, mărşăluind victorioşi, 
deasupra lor fluturând stindardul draco.Zeul cel mare „preia” eroii 
căzuți în luptă și îi introduce în Marele Cazan (retorta 

transformărilor), spre a renaște apoi, accesând o nouă viață 
(nemurirea).  
Legat de imaginea Cavalerului ce apare cu un coif „cu pasăre”, 
avem similitudini în Tezaurul de la Surcea (jud. Covasna) din secolul 
I î.Hr. Un personaj călare apare pe una din piesele ce compun acest 
tezaur, descoperit în anul 1934 şi alcătuit din şase mici nicovale din 
fier, bucăţi din argint neprelucrat, două falere realizate în tehnica au 
repoussé şi patru discuri din argint. Una dintre falere are forma ovală 
şi înfăţişează un călăreţ în mers spre dreapta, ce ţine frâul calului în 
mâna stângă şi în cealaltă, la şold, are o spadă lungă, având capul 
descoperit, iar gâtul decorat cu colane şi are un veşmânt care pare o 
armură. Pe lângă motivul călăreţului (o bună analogie este 
reprezentată de figurile de pe cazanul de la Gundestrup), pe plăcuţa în 
discuţie mai apare şi coiful cu pasăre, cu evidentă trimitere la cultele 
solare (Mama Gaya Vultureanca, similar cumva cu Horus-ul egiptean) 
şi la motivul iconografic al cavalerului trac.Un astfel de „Coif cu 
pasăre” a  fost descoperit întâmplător, în 10 august 1961, la Ciumești 
(jud. Satu Mare), în România, în timpul unor lucrări de construire a 
unei ferme de stat. Atunci au ieșit la lumină, pe lângă coif, două 
cnemide de bronz, un vârf de lance și o cămașă de zale de fier. 
Întrucât acestea erau depuse într-o groapă rotundă, arheologii au dedus 
că este vorba despre o depunere ritualică, astfel că au continuat 
cercetările, iar în anii următori au descoperit o necropolă cu 32 de 
morminte. Despre coiful declarat ca fiind celtic (?) se spune: „Fără 
îndoială, coiful celtic de la Ciumești este cel mai senzațional artefact 
din lumea celților. El este unic în întreaga lume a celților din Europa, 
nu există niciun alt coif descoperit pe teritoriul continentului nostru. 
Avem doar o reprezentare a lui, pe un vas ritualic de la Gundestrup 
din Danemarca, care este exact ca și coiful găsit în mormântul 
funerar de la Ciumești. Este un artefact din sec IV î.Hr., a fost 
descoperit întâmplător, în timp ce se săpa fundația unui grajd, dar 
apoi arheologii au descoperit un adevărat cimitir celtic. Prezența 

acestui coif pe teritoriul României atestă faptul că civilizația celților a 
fost foarte dezvoltată, societatea lor era foarte dezvoltată și ei 
probabil că trăiau aici într-un fel de comuniune cu dacii, pentru că se 
aflau în același areal”, a declarat directorul Muzeului Județean Satu 
Mare, Felician Pop.Coiful a reprezentat un obiect nemaiîntâlnit pentru 
acele vremuri. Detaliile arată că artizanul care l-a realizat era unul cu 
adevărat priceput. Pe lângă faptul că avea rolul de a arăta importanța 
căpeteniei, coiful avea rolul și de a intimida adversarii. „Execuția 
coifului este într-adevăr spectaculoasă, el a fost folosit în foarte multe 
filme și nu românești. El reprezintă un vultur cu aripile metalice 
întinse, care, când călărețul se îndrepta spre inamicul lui, intrau în 
vibrație și produceau un sunet prin care celții credeau că bagă 
spaima în adversar. Or, apariția unui călăreț cu un coif uriaș, 
deasupra căruia se află un vultur cu aripile deschise, desigur atesta 
înaltul grad pe care îl avea acea căpetenie militară, dar în același 
timp, avea și un scop de a intimida adversarul. Cu toate săpăturile 
care s-au făcut în lumea celților, care se întinde de aici și chiar până 
în Irlanda, nu a mai fost descoperit niciun fel de artefact, astfel că 
acest coif de la Ciumești rămâne singurul de acest gen descoperit în 
întreaga Europă”, a mai spus Felician Pop.Potrivit acestuia, coiful a 
aparținut cu siguranță unei căpetenii celtice, deși nu există dovezi 
scrise. „Sigur aparținea unei căpetenii celtice, nu există niciun fel de 
izvoare scrise în acest sens, știm doar faptul că în acea perioadă, 
celții, care erau și mercenari, erau în războaie prin Grecia, astfel că 
circulația în secolul IV î.Hr. era destul de intensă. Străbăteau distanțe 
enorme acești mercenari, care se puneau în slujba unui rege sau 
altuia, dar civilizația celților, atât de spectaculoasă și misterioasă, să 
nu uităm că celții nu cunoșteau scrisul, poate fi reconstituită doar prin 
artefactele care au rămas în mormintele princiare ale marilor 
căpetenii. Sunt singurele izvoare care vorbesc despre o civilizație 
puternică, dar demult dispărută”, a adăugat Felician Pop.Nelăsând 
urme scrise, în ziua de astăzi, celții sunt cunoscuți doar prin ce scriau 
alte popoare despre ei. Erau catalogați drept un neam de războinici, 

iute la mânie, războinici de culoare albă, cu plete aurii. Deocamdată, 
arheologii nu au reușit să descopere cui a aparținut acest coif unic în 
Europa, dar este cert că a fost o căpetenie foarte importantă pentru 
vremurile sale, din moment ce după arderea sa, aparținătorii i-au 
așezat în mormânt cele mai importante lucruri pentru a se folosi de ele 
și în lumea cealaltă.Coiful a ajuns inițial la Muzeul din Baia Mare, iar 
după ce arheologii au studiat și au înțeles ce reprezintă de fapt această 
descoperire pentru întreaga epocă a fierului, dar mai ales pentru celți, 
a fost depozitat la Muzeul Național de Istorie din București, în condiții 
de siguranță deosebite. I-au spus „coif celtic”, dar nu au mai găsit 
niciunul la fel. Dar, în lumea geto-dacă avem imaginea cavalerului cu 
„coif – pasăre” în Tezaurul de la Surcea, dar și imaginea mamei Gaya 
Vultureanca pe coifurile principilor geți (Peretu și Porțile de Fier) și 
pe cupele Marii Uitări (Agighiol, Porțile de Fier și Rogozen – 
Bulgaria (geții sudici)). O mulțime de coifuri ale geților și tracilor sunt 
de formă coif – vultur, sau formă mithraică de căciulă dacică cu vârful 
întors spre față. De ce oare acest coif – pasăre este declarat ca fiind 
celtic? Oare dacii sau geții nu puteau avea un astfel de coif? Dacă 
Geții de Aur primordiali au creat baza spiritualității și religiei în 
Europa și împrejurimile acesteia după ultimul cataclism planetar, este 
normal ca ei să fie „sursa”, „izvorul” tuturor acestora.  
Profesorul Flemming Kaul, arheolog la Muzeul de Istorie din 
Copenhaga, specialist în perioada fierului din epoca pre-romană, ne 
spune despre acest artefact: „Se numeşte Cazanul Gundestrup, după 
locul mlăştinos unde a fost descoperit în Danemarca, în nordul 
Jutlandei. Făcut din argint aurit, este una dintre cele mai frumoase şi 
importante descoperiri de pe teritoriul danez. Aşa ceva numai pe 
malurile Dunării, în Dacia, se putea face. Cu siguranţă că vi se  pare 
familiar: tehnica de lucru şi chiar şi unele reprezentări, războinici sau 
animale fantastice, sunt foarte asemănătoare cu cele de pe coifurile 
descoperite în România, la Agighiol, Peretu, Coţofeneşti sau Cu-
cuteni. Vasul are o tehnică de realizare unică şi câteva detalii strict 

dacice, pe care nu le găsim în altă parte. Dacă vă uitaţi la colierul 
acestei zeităţi, de exemplu, el are anumite particularităţi care ne spun 
clar că sunt tracice sau dacice. Este o discuţie foarte tehnică, dar eu 
cu asta mă ocup, cu astfel de obiecte. Colierul acesta are un sistem 
particular de prindere în capete, o altă piesă... Am urmărit 
semnalarea unor astfel de coliere şi în alte părţi ale Europei şi este 
destul de curios ce am descoperit. Ele apar în Danemarca - în nordul 
Jutlandei, în Suedia - pe insula Gotland, în Ucraina şi la Marea 
Neagră, de parcă o mână uriaşă le-a presărat pe toată această 
întindere. Un alt obiect interesant de pe acest vas este coiful ce poartă 
pe creştet o pasăre, care aminteşte de superbul coif descoperit în 
România la Ciumeşti. Probabil cel mai convingător argument rămâne 
însă stilul şi tehnica de realizare a acestui vas, întâlnite numai în sud-
estul Europei, în zona Dunării. Numai în acea zonă întâlnim blana 
animalelor realizată din puncte sau linii bătute în argint sau argint 
aurit. Combinaţia de stil şi tehnica folosită pe vasul Gundestrup ne 
trimit clar la partea de mijloc sau de jos a Dunării, pe ambele maluri 
ale fluviului, fie în sud, fie în nord, la Peretu sau Agighiol, în 
România. Asemănare izbitoare este şi cu pandantivul găsit la Surcea, 
tot din România. Istoricul Drexel a fost unul dintre primii cercetători 
care a studiat acest vas ritualic şi l-a pus de la început în legătură 
directă cu descoperirile de la Săliştea, din România, unde apare 
reprezentată şi o femeie înveşmântată în haine tradiţionale, cum se 
întâlnesc şi astăzi în satele româneşti. Mai sunt şi alţi cercetători de 
aceeaşi părere - Berciu, Horedt, Powell sau Marazov. Ce înseamnă, 
efectiv, aceste reprezentări, cine sunt aceste personaje, dacă sunt 
zeităţi sau doar preoţi, este greu de spus. Acest vas este înconjurat de 
mister şi, din păcate, multe lucruri deocamdată nu ştim să le 
explicăm.”  
Cazanul din Gunderstrup (Danemarca), prin elementele sale 
fixate în metal prețios ne aduce o dovadă în plus asupra ipotezei  
colonizării acestor țări nordice de către geți și daci, imediat după 

retragerea ghețarilor. De aceea Dacia medievală era semnalată de 
numeroase ori a se afla în zona nordică a continentului nostru. Ea era 
de fapt peste tot, pentru că este urmașa de drept a Geților de Aur 
primordiali, cei ce au salvat neamul omenesc și au creat Vechea 
Religie Pământeană Valaho – Egipteană. Încă o dovadă a acestui fapt 
sunt Vlahiile aflate pe înălțimile montane europene, „vlahii” fiind 
singurul popor fără de țară din Europa (aromânii, istroromânii, 
machedonii, fârșeroții, vlahii, etc.) 
 
Bibliografie: 
 
1. Thomas George Eyre Powell, „From Uratu to Gunderstrup: the 
agency of Thracian metal-works”, în vol. „The european 
community in the later prehistory.” Studies in honour of C.F.C. 
Haweks, Londra, 1971, pp. 183-205; 
2. Flemming Kaul, Ivan Mazarov, Jan Best, Nanny de Vries, 
„Thracian tales on the Gundestrup cauldron”, Najade Press, 
Amsterdam, 1991. 
 
Surse: cunoastelumea.ro; sfatulbatranilor.ro; muzeusm.ro; 
basarabialiterara.com.md 

Cazanul Gundestrup, descoperit în Danemarca – Friza capetelor umane (nemurirea; 
revenirea sufletului în alt corp uman; repetiția) 
 
 
Vas cu capete umane „prezentate” – Tezaurul getic de aur de la Panaghiuriște 
(Bulgaria) Friza capetelor umane (nemurirea; revenirea sufletului în alt corp uman; 
repetiția) 

Cazanul Gundestrup, descoperit în Danemarca – Una dintre plăci prezintă o figură 
masculină purtând coarne, similară „Marelui Vrăjitor" din peştera Trois Freres, 
amplasat într-o poziție centrală. Este vorba de „Omul Cerb” (Stăpânul animalelor), 
cel ce duce pe mai departe Pomul Vieții (Sarabul Terrei). În simbolistica zisă 
„păgână” și în zilele noastre în alaiul „mascaților” ce vin în zilele dintre Crăciun 
(crăci, ca și ramuri) și Anul Nou („zilele zeilor”, sau „zilele pentru nimic”) apare și 
Cerbul (pe lângă Capră, Moși, Babe, Brezaie, etc.). În Religia Vechea Pământeană 
Valaho – Egipteană a Geților de Aur primordiali mitul Cerbului Sarabha (cel cu opt 
picioare, ce „calcă” în două tărâmuri) este unul important. Cerbul apare ca purtător 
al Pomului Vieții în coarnele sale (pe care le schimbă peridic, așa cum lumile se 
succed în timp). Sarabha apare pe Cupele clepsidră ale Marii Uitări getice 
descoperite la Agighiol, Porțile de Fier și Rogozen (Bulgaria), dar și pe coifurile din 
argint aurit ale principilor geți. Personajul de la cazanul aflat în cercetare în mâna 
dreaptă ţine un „torc” („inel” mare pentru gât, confecţionat dintr-o singură bucată – 
simbol=încheierea unui ciclu), iar cu mâna stângă strânge de cap un șarpe (simbol al 
celui ce se mușcă singur de coadă – încheierea unui ciclul Uroborus). În partea 
stângă se află un cerb ale cărui coarne sunt foarte asemănătoare cu cele ale figurii 
umane. „Omul Cerb” este un fel de NOE, salvator și ocrotitor al tuturor speciilor de 
pe acestă planetă (administrator, până la venirea „Zeului cel mare cu securea în 
spinare” =Zamolxis). Încadrând scena, sunt reprezentate alte figuri canine, feline și 
de bovine, precum și o figură umană călărind pe un pește sau delfin, semn al 
Potopului Planetar prin care vom trece (ruperea „apelor” Mamei Cerești ce aduce 
noua creație), simbol al „Fiului de rege” (Zeu) = Timpul cel nou (Iisus-ul), Lumea cea 
nouă care va veni. Peștele-delfin mai apare și pe Sfinxul ce este amplasat în jos, de la 
Cabana Babele, spre Valea Ialomiței, în Munții Bucegi. Între coarnele cerbului și ale 
Omului-Cerb, dar şi în spaţiile dintre figurine, este reprezentată „planta vieţii”, 
identificată cu viţa de vie (sau Iedera).  

Tezaurul princiar getic de la Agighiol. Cerbul Sarabha (cel cu opt picioare) ce apare 
pe Vasele clepsidră ale Marii Uitări.  

În Peştera Trois-Freres din sudul Franţei, o pictură cu o vechime de aproximativ 15-
16.000 de ani prezintă pe “Marele Vrăjitor”, un om cu cap de cerb purtând mari 
ramuri de coarne, cu faţă de bufniţă, urechi de lup şi barbă de capră sălbatică; 
braţele se termină cu gheare de urs şi o lungă coadă de cal îi atârnă la spate. 
Şamanul, atingând extazul prin intermediul dansului, le cere zeilor binecuvântarea, 
adică succesul la vânătoare. 
 
Planta vieții (simbolizând nemurirea) poate fi vița de vie (pentru că nu e moartă), 
dar și iedera (veșnic verde). Așa apare în arta geto-daco-tracă, dar și pe Cazanul din 
Danemarca. 

Planta vieții (simbolizând nemurirea) poate fi vița de vie (pentru că nu e moartă), dar și 
iedera (veșnic verde). Așa apare în arta geto-daco-tracă, dar și pe Cazanul din 
Danemarca 
 
 
Cazanul Gundestrup, descoperit în Danemarca.„Fundul” cazanului, unde se odihnește 
Taurul ceresc, având în frunte „rozeta” timpului solar. Stând pe loc El fixează 
Pământul. În spatele său apare Cavalerul danubian cu sabia în mână, apărând Neamul 
Omenesc, dar în față apare Dragonul, gata de a mușca (imaginea lui Sfântu Gheorghe). 
Mitraismul fixa Lumea prin uciderea taurului. Viața este doar drumul Labirintului în 
care viețuiește Minotaurul.   

Toți bourii au stele în frunte (rozete spiralate, simbol solar): Vasul de la Gundestrup 
(sec. I î.Hr), Rhytonul de la Mehedinţi (sec. IV – III î.Hr) și aplică din Tezaurul de la 
Craiova (sec. IV î.Hr.). 
 
 
Zimbrul aflat în planul central, alăturat simbolului plantei nemuririi (iederă, viță de vie) 
pe fundalul unuia dintre scuturile de fier ornamentale descoperite în Cetatea dacică de 
la Piatra Roșie. Pe margine apar frunze – simbol al Pomului vieții sau Dinții de Fier-ăst-
rău. 

Cazanul Gundestrup, descoperit în Danemarca 
 
Cazanul Gundestrup, descoperit în Danemarca 

Cazanul Gundestrup, descoperit în Danemarca. Dragonul dacic apare în partea din 
dreapta sus. Este reprezentat cu fălcile deschise - ocrotind luptătorii pregătiţi să 
înfrunte duşmanul - similar reprezentărilor de pe Columna lui Traian (Roma – Italia) 
sau Arcul de triumf ridicat de Galerius (Salonic – Grecia). 

Unul dintre scuturile din fier ornamentale (Disc din fier) descoperite în Cetatea dacică 
Piatra Roşie (secolele II î.e.n. – I e.n). Apara zimbrul ca simbol pandant bourului – 
taurului ceresc. Între picioarele sale apare un simbol al Pomului Vieții (reluat pe 
marginea discului), iar deasupra sa apare Draconul dacic, sub formă de „frunză – 

păstaie” ce aduce cu sine semințiile pământului, acesta fiind cu gura închisă (nu mușcă). 
Este un simbol vegetal – animal, așa cum apare și pe friza de acant cu capete de lup de 
pe Biserica Omului (Monumentul Triumfal) de la Adamclisi.    
 
 
Capetele de lup cde apar din friza de acant la Biserica Omului de la Adamclisi 
(Monumetul Triumfal) 
 
 
 
 
Arcul lui Galerius, 304 e.n.Salonic (Grecia). Aici apar trupele dace cu draconarii ce 
poartă balaurii umflați în vânt (victorioși) 

Ludovisi Battle Sarcophagus, 250-260 e.n., Museo Nazionale Romano-Palazzo 
Altemps, Roma. În dreapta sus apare draconul dacic. 
 
 
Ludovisi Battle Sarcophagus, 250-260 e.n., Museo Nazionale Romano-Palazzo 
Altemps, Roma. În dreapta sus apare draconul dacic, cu gura deschisă. 

Columna lui Traian, 113 e.n.(Roma – Italia). Draconul dacic apare cu gura deschisă. 
 
 
( 
Chester, Anglia, Grosvenor Museum, călăreţ dac purtând dragonul dacic, luptând în 
trupele romane. 

Pe vasul din argint sunt reprezentate şi instrumente de suflat dacice (în partea 
dreaptă, jos), care, probabil, aveau acelaşi rol ca si dragonul dacic: suflând în ele, 
produceau sunete care infiorau pe duşmani, încurajând, în schimb, pe luptătorii 
daci. Aceste instrumente sunt reprezentate în mod identic pe Columna lui Traian. 
Diferenţa constă în faptul că pe columnă, instrumentele sunt reprezentate aruncate 
printre armele dacice stânse în grămezi, ca ofrande zeului Marte, în timp ce pe vasul 
din argint, instrumentele sunt utilizate de soldaţii daci, mărşăluind victorioşi, 
deasupra lor fluturând stindardul draco. 

Schiţă ale armelor dacice reprezentate pe Columna lui Traian, executată de artistul 
francez Michel-François Dandré-Bardon (1700-1783), tipărită la Paris în anul 1774: 

Schiţă ale armelor dacice reprezentate pe Columna lui Traian, executată de artistul 
francez Michel-François Dandré-Bardon (1700-1783), tipărită la Paris în anul 1774: 
 
 
Falere din tezaurul de la Surcea, judeţul Covasna (secolul I î.Hr.). Faléra era un 
ornament care se purta la gât, ca medalion: 

Coiful declarat ca „celtic” descoperit la Ciumești (România) – Mama Gaya Vultureanca 

Mama Gaya Vultureanca și Puya Gaya pe vasele getice de la Agighiol 
 
 
Mama Gaya Vultureanca pe obrăzar – Coif getic argint Porțile de Fier (astăzi la Detroit 
– SUA) 

Mama Gaya Vultureanca pe obrăzar – Coif getic argint aurit Peretu 
 
 
Horus – Zeul cerului la egiptenii antici 
